text: Актуална информация за въведената временна организация на движението по улиците в гр. Асеновград
  Уважаеми съграждани, във връзка с осъществяването на "Проект за рехабилитация на водоснабдителната и канализационна мрежа на гр. Асеновград с изграждане на Пречиствателна станция за отпадни води" Ви уведомяваме, че:
  Считано от 25.10.2017 г. /сряда/ до 30.11.2017 г. /четвъртък/:
  1. Забранява се движението на всички моторни превозни средства /МПС/ по ул."Захари Стоянов" в участъка от ул."Плиска" до ул."Васил Левски".
  Считано от 18.10.2017 г. /сряда/ до 31.10.2017 г. /вторник/:
  1.Определя се ул."Богомилска" за еднопосочна улица в участъка от кръстовището с ул."Скалата" до кръстовището с ул."Цар Иван Асен II".
  Считано от 02.10.2017 г. /понеделник/ до 27.10.2017 г. /петък/:
  1. Забранява се движението на всички моторни превозни средства /МПС/ по ул."Освобождение" (междублоково пространство).
  2. Забранява се движението на всички моторни превозни средства /МПС/ по ул."Атанас Свещаров" в участъка от ул."Илинден" срещу ул."Освобождение".
  Считано от 10.01.2017 г./вторник/е затворен за движение на транзитно преминаващи тежкотоварни моторни превозни средства по северния околовръстен път на гр. Асеновград в участъка от кръстовището на ул. "Княз Борис I" с ул. "Александър Стамболийски" /сладкарски цех "Амбелино"/ до отклонението за сградата на подстанция Станимака. Общата дължина на участъка е около 1200 м.
  Строително-монтажните работи започнаха в посока от отклонението за подстанцията към кръстовището на ул. "Княз Борис I" с ул. "Александър Стамболийски", като се извършват поетапно върху строителни участъци от около 30 м. Организацията на движението предвижда ограничен достъп на моторни превозни средства до имотите, находящи се пред и след конкретния строителен участък.
  Движението на леки и лекотоварни автомобили се извършва от двете страни на участъка, в който се извършват ремонтни дейности. Движението по трасето в съответната посока ще бъде възможно само до маркираното място на извършване на ремонтните работи и обратно. Ремонтът на всеки затворен участък ще трае около 4 - 5 дни, същият ще се отваря за движение и ще се затварят следващите 20 метра от трасето.